Էդուարդ Հարենց

**Էդուարդ Հարենց (Հարությունյան)** (), հայ գրող, թարգմանիչ, արևելագետ, Հայաստանի գրողների միության անդամ։

## Կենսագրություն
Ծնվել է Գորիսի շրջանի Տաթև գյուղում։ 1999 թվականին ավարտել է Գորիսի Սերո Խանզադյանի անվան թիվ 6 հիմնական դպրոցը։ 2001-2004 թվականներին սովորել և ավարտել Կահիրեի պետական համալսարանի արաբական լեզվի ու գրականության կենտրոնը։ 2001-2007 թվականներին սովորել և ավարտել է Երևանի պետական համալսարանի արևելագիտության ֆակուլտետը։

Տպագրվել է Թեհրանի «Ալիք», «Գրական թերթ», «Նոր հայացք», «Գրեթերթ» և այլ պարբերականներում։ 2007 թվականին արժանացել է, Հայաստանի գրողների միության և Երևանի պետական համալսարանի համատեղ ստեղծագործական մրցույթի երկրորդ կարգի մրցանակի։ Մի քանի անգամ արժանացել է «Գրեթերթի» մրցանակի՝ պոեզիա՝ թերթի 2007 թվականի թիվ 5-ում տպագրած բանաստեղծական շարքի համար, թարգմանություն արաբերենից՝ Ադոնիսի բանաստեղծական շարքի թարգմանության համար (2009, թիվ 1), պոեզիա, բանաստեղծական շարք (2011, թիվ 1), թարգմանություն, Մարալ-Ալ Մասրի, (2011, թիվ 4), թարգմանություն, «Հելենա Կրուկ» (2013)։

Էդուարդ Հարենց հայերեն է թարգմանում արաբական ու ֆրանսիական հին ու ժամանակակից ստեղծագործություններ։

## Երկեր
*«Ելման կոյնե» (Երևան, 2018)
* «Խազագրումներ ըստ Ծնեբեկի», (Երևան, 2016)
* Լեթարգիական արթնություն, (Երևան, 2012)
* Մեխակե անձրև, (Երևան, 2005)
* Կիսատ պատանություն, (Երևան, 2004)
* Արցունքոտված անուրջներ, (Երևան, 2002)
* Երազ կորուսյալ, (Երևան, 2000)

## Թարգմանություններ

* Դա Վինչի։ Ալբոմ /Խմբ.՝ Արքմենիկ Նիկողոսյան.- Երևան։ Անտարես, 2015.- 96 էջ.- (Գեղանկարչության մեծ վարպետները)։
* Ի սկզբանէ էր բանն.- Երևան։ Ապոլոն, 2013.- 440 էջ.- Բովանդ-ից՝ Շլեխտեր Լամբերտ. «Իմ տան բակում…»; «Սարդոստայն փռված աստղերի միջև…»:
* Ծաղկած բառեր։ Վրաց. երիտ. պոեզիայի երկլեզվյա անթոլոգիա.- Երևան։ ՀԳՄ հրատ., 2011.- 68 էջ.- Բովանդ-ից՝ Ռոին Աբուսելիձե. Մերոնք; Մեզ մոտ` Մեծ Աջարիայում; Խոսե՛նք; Հայրս; Նուկրի Բերեթելի. Նորից գյուղի մասին; Ես քեզ կդավաճանեմ; Գիորգի Գաբաիձե. Ցլամարտիկը; «Արի դառնանք` մանկությունը վերադարձնենք…»; Գենրի Դոլիձե. Սիրտ իմ; Լևան Զարիձե. «Սրտի միջով է անցնում քարավանը հոգսերի…»; «Նորալուսինը ձեռքով հնձում էր…»; «Լուսինը Քուռ գետի մեջ լողացող…»; Նիկա Չերքեզիշվիլի. Մարդը; Նիկա Քվրիվիշվիլի. «Անձրև էր անդուլ…»:
* Վան Գոգ։ Ալբոմ /Խմբ.՝ Արքմենիկ Նիկողոսյան.- Երևան։ Անտարես, 2012.- 96 էջ.- (Գեղանկարչության մեծ վարպետները)։
* Տառեր քարերին։ Հայկական և ռուսական արդի պոեզիայի ժողովածու (երկլեզու) /Կազմ.՝ Վիկտորյա Չեմբարցևա, Ելենա Շուվաևա-Պետրոսյան, Գևորգ Գիլանց, Դավիթ Մաթևոսյան.- Մոսկվա։ Խուդոժեստվեննայա լիտերատուրա, 2013.- 544 էջ.- Բովանդ-ից՝ Վադիմ Մուրադխանով. Ցուրտը; Կապչագայ; Քաղաք; Դանիիլ Չկոնիա. Իտալական տետրից; «Ընդառաջ գալիս՝ օձիքդ արձակիր…»; Վրացական բանաստեղծություն; «Ոչինչ, կկարոտեմ, ոչինչ…»; Աննա Պոլետաևա. «Սիրելի՛դ իմ, ողջույն, այդ ես եմ…»; «Կանգնել ու կարդում ես` լճակին…»; Summertime ; «Հանգչում են աստղերը խոստումների…»; «Ամառը մեր հասել արդեն…»; «Ես կհաստատվեմ ուսերիդ վրա…»; «Երբ մի օր հեռանամ, կասվեն հազարավոր բառեր…»:
* Քելմենդի Ետոն։ Սկիզբը լուռ է միշտ։ Բանաստեղծություններ.- Երևան։ Հեղ. հրատ., 2015.- 48 էջ։
* Hakobian Vardan. La respiration de la pierre.- Erevan: Zangak-97, 2009.- 144 p.
* Poésie contemporaine arménienne. Anthologie en français /Comp.: Lévon Ananian.- Erévan: Apollon, 2012.- 176 p.-

## Ծանոթագրություններ

## Արտաքին հղումներ
*ԷԴՈՒԱՐԴ ՀԱՐԵՆՑ 
*Հայաստանի գրողների միություն, Էդուադ Հարենց

Կատեգորիա:Հայ արևելագետներ
Կատեգորիա:Հայ գրողներ
Կատեգորիա:Հայ թարգմանիչներ
Կատեգորիա:Հայաստանի գրողների միության անդամներ